NaiveNeuron/SloPal huggingface dataset:
P. Hrušovský, podpredseda NR SR: (2001-12-14):
Nech sa páči, pán poslanec, máte slovo.
Kollár, Boris, predseda NR SR (2021-07-01):
S ďalšou faktickou vystúpi pán poslanec Kazda, nech sa páči.
J. Izák, minister životného prostredia SR: (2007-10-24):
Návrh zákona vychádza zo znenia doteraz platného zákona č. 313/1999 Z. z. o geologických prácach a Štátnej geologickej správe. V návrhu zákona sa navrhujú zmeny, ktoré vyplynuli predovšetkým z potreby praxe pri jeho aplikácii, ako aj z požiadaviek a návrhov odborných asociácií. Tieto úpravy sa týkajú členenia geologických prác, odbornej spôsobilosti, sprístupňujú sa požiadavky na vzdelanie pri vykonávaní geologických prác. Zavádza sa ohlasovanie geologických prác. Novým spôsobom sa v časti Prieskumné územie upravuje konanie o určení, zmene a zrušení prieskumného územia s cieľom urýchlenia správneho konania, ustanovujú sa náležitosti návrhu na určenie prieskumného územia a náležitosti rozhodnutia o určení prieskumného územia. Návrh ustanovuje postup pri prevode geologického diela a geologického subjektu, okruh subjektov a podmienky, za ktorých je prevod možný bezodplatne, a okruh subjektov a podmienky, za ktorých je prevod možný odplatne. Súčasne sa ustanovuje postup ministerstva a záujemcov o prevod geologického diela a geologického objektu pri výberovom konaní. Návrh zákona nebude mať vplyv na verejné financie, na obyvateľstvo, na hospodárenie podnikateľskej sféry a iných právnických osôb, na životné prostredie ani na zamestnanosť. Vážený pán predseda, vážené panie poslankyne, vážení páni poslanci, verím, že predložený návrh zákona schválite a posuniete do tretieho čítania. Ďakujem za pozornosť.
Géci, Milan, poslanec NR SR (2012-09-21):
Vážená pani predsedajúca, vážené panie poslankyne, vážení páni poslanci, vážení predkladatelia, Výbor Národnej rady Slovenskej republiky pre obranu a bezpečnosť ma určil za spravodajcu k návrhu poslancov Národnej rady Slovenskej republiky Martina Fedora a Lucie Žitňanskej na vydanie zákona, ktorým sa mení a dopĺňa zákon č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov a ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, tlač 135. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálno-právnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 3. júla 2012 č. 117 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v lehote do tridsať dní a gestorský výbor do tridsať dva dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, prosím, otvorte rozpravu.
Pellegrini Peter, podpredseda NR SR (2020-09-22):
Poprosím vás trošku o kľud v sále, aby mohla pani poslankyňa dokončiť.
Richter, Ján, minister práce, sociálnych vecí a rodiny SR (2017-11-30):
Pán poslanec, myslím si, že vo vláde, keď sa bude prerokovávať návrh tejto novely a pôjde do parlamentu, bude niektorý z členov vlády poverený, aby predložil túto novelu tu v parlamente. To znamená, v tejto chvíli sa k tomu vyjadrovať je veľmi zavčasu, je to na otázku rozhodnutia vlády. No na druhej strane viete, ako za tejto vlády sa najviac zvyšuje minimálna mzda, čím sa zvyšuje aj ten čistý minimálny príjem pre jednotlivých poberateľov minimálnej mzdy, čo je treba oceniť, čo je pozitívum. Znova treba povedať, že do výšky základnej minimálnej mzdy sa zo zákona musí vyrovnať tá mzda. A opakujem to, čo som povedal predtým, pokiaľ tam vznikne disproporcia, ja ju mám záujem v rezorte, kde mám priamy dosah na svojich kolegov a podriadených, riešiť pohyblivou čiastkou mzdy.
Pollák, Peter, poslanec NR SR (2023-12-13):
Už dobre. Ďakujem pekne. Ako si hovoril Roman, spôsob, akým týmto, ako, akým táto vláda okamžite po voľbách rieši návrhy zákonov, naznačuje, ako bude riešiť všetko do budúcnosti. My sme zažili krízy, ktoré žiadna vláda nemala. Či už to bol covid, vojna na Ukrajine, energetická kríza, kde sme mnohé veci naozaj museli riešiť v rýchlosti cez skrátené legislatívne konanie. Samozrejme, oni vtedy ako správna opozícia to silno kritizovali. Akonáhle sa však chopili moci, skrátených legislatívnych konaní majú v priemere o vyše trikrát viac ako my. Bez krízy, bez vojny a tiež bez argumentov, prečo je to dôležité a v súlade so zákonom riešiť tieto zákony takto. Tento zákon je nesmierne dôležitý a my ho tu zasa máme len na jednej krátkej schôdzi cez skrátené legislatívne konanie. A potom, keď je v rozprave prihlásených mnoho poslancov a poslankýň, tak počujeme kritiku od koalície, že sa snažíme o obštrukciu. Čo sa týka dôchod... dôchodkov, ďakujem za veľmi dobré faktické zhodnotenie problému. Presne ako si povedal, dôchodkový systém na Slovensku má mnoho vážnych problémov, ktoré pramenia v jeho nastavení. Výdavky na dôchodkový systém stúpajú každým rokom a pri vysokej migrácii mladých ľudí či zvyšujúcemu sa počtu dôchodcov to budú v budúcnosti veľmi vážne problémy, aké sme mohli vidieť v škandinávskych krajinách v 90. rokoch. Druhý pilier slúži ako jedna z možností pre zabezpečenie, ako, aby ľudia mali kvalitný dôchodok bez ohľadu na to, čo sa bude diať so štátom, či bude mať vlastne alebo nebude mať na dôchodky. Nastavenie nie je ideálne, ale nová vláda sa rozhodla do neho vstúpiť a ošklbať ľudí, ktorí si zodpovedne šetria na svoju budúcnosť a o ich ťažko zarobené peniaze. Ďakujem pekne.
Grendel, Gábor, podpredseda NR SR (2022-10-25):
Ďakujeme. Dávam slovo spoločnej spravodajkyni z výboru pre sociálne veci pani poslankyni Lucii Drábikovej, aby informovala Národnú radu o výsledku rokovania výborov a aby odôvodnila návrh a stanovisko gestorského výboru k obidvom návrhom.
Laššáková, Jana, podpredsedníčka NR SR (2012-07-03):
Pán poslanec Kondrót, nech sa páči.
Kavecká, Monika, poslankyňa NR SR (2020-11-12):
Pán predsedajúci, prosím, dajte hlasovať o návrhu zákona ako o celku s prijatými pozmeňujúcimi návrhmi, kde gestorský výbor odporúča schváliť.
Šeliga, Juraj, podpredseda NR SR (2020-03-25):
Pán poslanec Pročko.
Dostál, Ondrej, poslanec NR SR (2018-10-23):
Pán minister, hovorili ste, že ústavní sudcovia by nemali byť koaliční ani opoziční, mali by byť dobrí. No hneď mi napadlo, že tu máme nových ústavných sudcov, pani Laššákovú a pani Mamojku, o ktorých sa to dá povedať, že nie sú ani koaliční, ani opoziční, pretože v čase, keď si ich SMER zvolil, tak tu žiadna koalícia nebola a SMER vládol sám, čiže títo dvaja potvrdzujú túto vašu tézu, ale nie som si teda celkom istý, že to platí tak univerzálne. A hovorili ste, že diskusia prebieha od augusta, keď vláda schválila návrh zákona alebo návrh novely ústavy. Ale tá diskusia tu prebiehala predsa aj predtým, aj predtým sa diskutovalo, napr. v máji skupina sudcov, ústavných sudcov, akademikov, súčasných, bývalých, advokátov, právnikov relatívne renomovaných, teda okolo VIA IURIS, zverejnila svoju predstavu, aké zmeny by sa mali udiať vo výbere najvyšších sudcov. A medzi tými návrhmi boli také odporúčania, akože na zvolenie kandidáta by malo byť potrebných aspoň 90 hlasov poslancov Národnej rady, čiže zvýšené kvórum, čiže vec, ktorá je podstatnou súčasťou teraz opozičného návrhu, alebo, alebo verejná voľba, to tam bolo tiež a to je tiež v opozičnom návrhu, alebo priebežná obmena ústavných sudcov. To sú tri veci, ktoré sú podstatné aj v spoločnom opozičnom návrhu a hovorí sa o nich, no ak nie skôr, tak prinajmenšom od toho mája, keď, keď s ním vyšla, s takýmto návrhom, skupina renomovaných právnikov. Takže nie je pravda, že my prichádzame s niečím úplne novým, ospravedlnili sme sa za tie, za ten spôsob, akým to bolo, akým to bolo predložené, ale vecne o tých, o tých veciach sa hovorí už dávno.
Suja, Miroslav, poslanec NR SR (2023-03-31):
Ďakujem za slovo. Ja by som, mne tam niečo také vadí, že kto pravidelne píše, ale kde? Na Facebook, na blok, sociálnu sieť, na stenu pred školou, pravidelne vždy popíše múry. To je také nejednoznačné. A čo je verejný záujem? Kto jednoznačne určí, aby nevznikli pochybnosti, čo je verejný záujem. Ďakujem.
Pellegrini, Peter, predseda NR SR (2015-07-02):
Ďakujem veľmi pekne. Poprosím vás teraz, aby ste štandardne v limite 15 minút odpovedali na otázky podľa vyžrebovaného poradia. Prvá otázka je od pani poslankyne Evy Hufkovej a znie: „Vážený pán predseda vlády, rokovania Európskej rady viedli k zrušeniu povinných kvót pre prijatie migrantov. Akou mierou prispela k tomu Slovenská republika a štáty krajín V4?“ Nech sa páči, pán predseda.
Žiga, Peter, podpredseda NR SR (2024-06-26):
Pán poslanec Bartek.
Ďuriš Nicholsonová, Lucia, podpredsedníčka NR SR (2016-11-30):
Ďakujeme veľmi pekne, pán poslanec Číž, za vaše vystúpenie. Na vaše vystúpenie chce zareagovať veľa pánov poslancov. (Smiech v pléne.) Musím si ich spočítať. Všetkých vás prečítam, aby som náhodou na niekoho nezabudla: pán poslanec Vašečka, Grendel, Hrnko, Simon, Rajtár, Klus, Jurinová, Dostál, Laurenčík, Petrák, Blahová, Jarjabek, Sopko, Viskupič, Bagačka, Poliačik. Verím, že ste sa tam našli všetci, ktorí ste sa prihlásili s faktickou. Je tomu tak? Je. Ďakujem pekne. Takže ako prvý vystúpi pán poslanec Vašečka s faktickou poznámkou. Nech sa páči.
B. Bugár, podpredseda NR SR: (2004-03-03):
(Hlasovanie.) Prítomných je 124 poslancov, za návrh 122, proti 1, zdržal sa 1. Ďakujem. Konštatujem, že sme pridelili vládny návrh zákona výborom, určili sme gestorský výbor a lehoty výborom na jeho prerokovanie v druhom čítaní. Budeme pokračovať hlasovaním o vládnom návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov (tlač 559). Pán poslanec Mitrík je spravodajca. Nech sa páči, môžeme pristúpiť k prvému hlasovaniu. K. Mitrík, poslanec: Ďakujem pekne, pán predsedajúci. V rozprave vystúpila pani poslankyňa Antošová, ktorá dala procedurálny návrh vrátiť návrh zákona na prepracovanie.
Linhart, Patrick, poslanec NR SR (2021-11-03):
Pán Blaha, ďakujem za vystúpenie. Ako ja musím ako naozaj povedať, že robíte to dobre. Ja vás musím pochváliť, naozaj, aj keď ste politický súper. Toľko mimoriadok, odvolávaní a tak ďalej, vy to robíte dobre. Ja vám to nemôžem ani zazlievať. Ja by som urobil na vašom mieste presne to isté. Čiže robíte to dobre, preferencie rastú, robíte to naozaj dobre. To je pochvala. Ale teraz k faktom. Keďže máme tu minútku úprimnosti, aby to zase nevyznelo, že som nejaký opozičný poslanec, lebo dneska som bol šialeným liberálom nazvaný len kvôli tomu, že mám iný názor, opozičným poslancom. Tu ide o odvolávanie nášho ministra, ja som koaličný poslanec a ja to hneď dokážem. Po prvé ja som spoluorganizátor protestov Gorila, aby ste vedeli, a ja som nikdy nepočul, aby tam zaznelo meno Kollár. Ja som žil v Írsku vtedy, organizoval som to v Yuce v Írsku aj na Slovensku spolu s Petrom Pčolinským a ja si nepamätám meno Kollár. Ja si pamätám akurát meno Dzurinda. Takže tu by som vás opravil, taká chvíľka histórie. Ale môžme sa o tom potom pobaviť, to je v poriadku. Vážený pán Blaha, spomínal ste tu malú štedrosť z vlády, a tak ja by som vám prečítal pár faktov. Na udržanie pracovných miest sme od apríla 2020 do októbra 2021 vyplatili 2,1 mld. eur a na tvorbu nových pracovných miest sme vyčlenili viac ako 150 mil. eur. Na udržanie a vytvorenie nových pracovných miest sme v prvom roku a pol od začiatku krízy vyčlenili viac ako 2,25 mld. eur. Vláda SMER-u, a teraz bez urážky, od septembra 2008 do apríla 2010 v prvom roku a pol od začiatku krízy vyčlenila na udržanie a vytvorenie nových pracovných miest celkovo 284 mil. eur. Porovnanie, zobral som si kalkulačku a vypočítal som to pre vás. Naša vláda počas krízy vyčlenila na ochranu pracovných miest osemkrát viac finančných prostriedkov ako vaša vláda. Bez urážky, toto sú fakty. Ďakujem za slovo.
Bugár, Béla, podpredseda NR SR (2016-09-21):
Prezentujme sa a hlasujme o predloženom návrhu. (Hlasovanie.) Prítomných 136 poslancov, za 61, zdržalo sa 75 poslancov. Pán poslanec, bol predvídavý, takže tento návrh nebol schválený . Pristúpime teraz k bodu 62, a to budeme hlasovať o návrhu poslancov Jurzycu, Beblavého, Poliačika a Gröhlinga na vydanie zákona, ktorým sa dopĺňa zákon č. 131/2002 Z. z. o vysokých školách (tlač 206). Pán poslanec Sopko, nech sa páči, môžte uvádzať jednotlivé hlasovania. (Hlasovanie o návrhu poslancov Národnej rady Slovenskej republiky Eugena Jurzycu, Miroslava Beblavého, Martina Poliačika a Branislava Gröhlinga na vydanie zákona, ktorým sa dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 206.)
Laššáková, Jana, podpredsedníčka NR SR (2014-05-15):
S reakciou, pán poslanec Fecko, nech sa páči.
A. Belousovová, podpredsedníčka NR SR: (2007-03-22):
Dávam slovo spoločnému spravodajcovi predsedovi výboru pre financie, rozpočet a menu pánovi poslancovi Jozefovi Burianovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
M. Číž, podpredseda NR SR: (2009-10-27):
Teraz má slovo pán poslanec Markovič.
Blaha, Ľuboš, podpredseda NR SR (2023-12-20):
Ďakujem pekne, pán poslanec. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Áno, je tomu tak, takže pán poslanec Dostál, máte slovo, nech sa páči.
Šípošová, Janka, poslankyňa NR SR (2015-02-06):
Nemám. Nikto tu, nebudem tu ako spravodajca a nenašla som nikoho, kto by to prečítal.
Danko, Andrej, predseda NR SR (2017-03-31):
Vážení páni europoslanci, vážené panie europoslankyne, je pre mňa veľkou cťou, že máme za sebou debatu, a poviem, že som mal dosť stiahnutý žalúdok, keď som toto celé vymýšľal. Ale myslím si, že sme ukázali príklad, že dokážu poslanci Národnej rady Slovenskej republiky a europoslanci viesť dialóg. A tak ako som povedal, ak sme neboli prví, tak sme jeden z prvých, ktorí v rokovacej sále taký dialóg viedli. Musíme sa neustále obohacovať, informovať. A myslím si, že aj táto diskusia ukázala, že musíme hľadať formy komunikácie aj modernej komunikácie. Ja by som chcel poukázať i na technické vylepšenie komunikácie, o ktoré žiadal eurovýbor, v podobe videokonferenčného hovoru, ktorý je štandardom a ktorý som dal zakúpiť, pretože i také zariadenie chýbalo v Národnej rade. Po druhé, chcel by som povedať, že za technickú podporu musíme našej šedej eminencii dr. Knappovi poďakovať, lebo vymyslel formát, ktorý sa, verím, ujme. Z hľadiska organizačno-technického, ak by niektorí z vás mal pocit, že bolo niečo prehnané, sa ospravedlňujem. Verím, že ste sa cítili dobre, že sme vám vytvorili prostredie a podmienky. A naozaj vám úprimne ďakujem, že ste prijali pozvanie do Národnej rady Slovenskej republiky a že sme my – malý národ Slovákov s našimi národnostnými menšinami – ukázali, že europoslanci a národní poslanci vedia viesť dialóg. Ja to budem predostierať ako aj formu, motivačnú formu pre svojich kolegov predsedov národných parlamentov, ktorých tu privítame. A ešte raz vás prosím, ak máte vy poznatky z fungovania národných parlamentov, veľmi rád ich prijmem i v písomnej podobe, aby som vedel, akým spôsobom priblížiť komunikáciu eurovýborov, účasti alebo techniky, aby najbližšia zmena rokovacieho poriadku bola ešte lepšia. Úctivo vám ďakujem. Prajem vám šťastnú cestu a naozaj sa veľmi teším na ďalšiu schôdzu. A prerušujem túto schôdzu Národnej rady do trinástej hodiny, kedy pokračujeme riadnym bodom schôdze Národnej rady. Ešte raz ďakujem a šťastnú cestu vám prajem. (Potlesk.) (Prestávka.) (Po prestávke.)
Bublavý, Dušan, poslanec NR SR (2015-05-14):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Danko, Andrej, podpredseda NR SR (2024-06-26):
Poslanec Pročko.
A. Belousovová, podpredsedníčka NR SR: (2010-02-11):
Preto končím tento bod programu a zároveň vyhlasujem  prestávku do 15.30 hodiny. (Prestávka.) (Po prestávke.)
Hrušovský, Pavol, podpredseda NR SR (2011-09-13):
Hlasujeme o návrhu prerokovať zákon v druhom čítaní. (Hlasovanie.) 150 prítomných... Pán poslanec Ondruš. (Reakcie z pléna.) Pán spoločný spravodajca.
Krajčí, Marek, poslanec NR SR (2021-12-10):
Pristúpme k hlasovaniu o druhom pozmeňujúcom návrhu pani poslankyne Záborskej.
Zajačik, Vladimír, poslanec NR SR (2022-05-04):
Ďakujem pekne, pán predseda. Prosím, pán predseda, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Šeliga, Juraj, podpredseda NR SR (2021-03-17):
Ja ďakujem za vaše slová, pán poslanec. A, pán poslanec Dostál, nech sa páči.
Krúpa, Juraj, poslanec NR SR (2021-05-12):
No a teraz ste ma prerušili, tak idem odznova.
Sulík, Richard, predseda NR SR (2011-07-13):
Ďakujem. Uzatváram možnosť sa prihlásiť s faktickou poznámkou. Máme troch prihlásených poslancov. Pán poslanec Stanko.
Taraba, Tomáš, poslanec NR SR (2022-09-30):
Ďakujem pekne. Ako ste, pán predsedajúci, povedali, pri... predkladáme návrh zákona, na ktorý čaká v podstate celé poľnohospodárstvo. Je to zákon, ktorý nie je namierený proti ani poľovníkom, ani nikomu. Je to zákon, ktorý má uľahčiť ochranu pestovania, ochranu úrody na Slovensku, pretože sme dospeli do štádia, ktorým je reálny fakt, že sú obrovské škody v slovenskom poľnohospodárstve, a tie škody sú tak enormné, že poľnohospodári samotní, ktorí dnes zápasia so všetkým možným, s nedostatkom v podstate podpory, najmä s rastúcimi cenami všetkých vstupov, tak musia ešte zápasiť s tým, že pred očami im mizne úroda. Tento problém tu je dlhodobo, nedá sa ukázať prstom na nikoho, že ten za to môže, ale predložili sme návrh zákona, ktorý sme, hneď ako sme ho dali, priznali sme, že je písaný veľmi tvrdým perom, a sme ho akceptovali, že v tejto podobe vám ho predložíme, aby sa vyvolala diskusia. To, že tá diskusia a najmä zo strany niektorých predstaviteľov poľovníkov nabrala absolútne nekorektný charakter, ktorý sa dá skôr rovnať nejakej očierňujúcej kampani, nemení fakt, že, verím, že tu zostane dostatočný počet zdravo rozmýšľajúcich poslancov, ktorí vedia, že zákony sa menia v druhom čítaní, a na toto my sme jednoducho pripravení. Každý, kto medzi poľnohospodármi funguje, vie, že to, čo sa deje na slovenských poliach, viniciach a podobne,. je neudržateľné. My sme štát, ktorý má najnižšiu potravinovú sebestačnosť v celej Európskej únii a oproti minulému roku ešte to minimum kleslo o ďalších 400 mil. Povedal som to takto úvodom. Neprihlásim sa už do rozpravy a je to taký, taký úvod v podstate k tomu, k tomu zákonu. Ďakujem.
Blanár, Juraj, podpredseda NR SR (2023-05-10):
Pán poslanec Lehotský môžete reagovať na faktickú poznámku.
Kollár, Boris, predseda NR SR (2023-03-28):
Prosím, prezentujme sa a hlasujeme. (Hlasovanie.) Prítomných 133 poslancov, za 86, 47 sa zdržalo. Uvedený návrh sme schválili.
Baránik, Alojz, poslanec NR SR (2017-02-07):
Ďakujem pekne. No dostal som teraz od kolegyne z MOST-u – HÍD indikátor, keďže je tiež advokátka, že nie som sám, kto si toto myslí. A preto vítam to, čo uviedol kolega Igor Matovič. Nech sem príde pán Glváč a nech nám zdôvodní, ako mu skrsla v hlave myšlienka, že by sudkyňa a ešte Pružinec Erenová mala byť členkou disciplinárneho senátu. Nech nám povie, odkiaľ ju pozná, ako sa s ňou dohodol na tom, že súhlasila s kandidatúrou, že či ju pozná z, ja neviem, nejak z nejakého kontaktu z kancelárie doktora Filipa Bonaparte, alebo ako ju pozná. Nech nám povie. Ďakujem.
Blanár, Juraj, podpredseda NR SR (2023-05-05):
Vydýchnite si, napite sa, lebo máte toho pred sebou veľa a ja medzitým privítam na balkóne žiakov zo Základnej školy z Tvrdošína-Medvedzie z Oravy, z rodiska Márie Medveckej. Vitajte medzi nami. (Potlesk.) Nech sa páči.
Vons, Peter, poslanec NR SR (2021-12-10):
Ďakujem veľmi pekne. Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa dopĺňa zákon č. 452/2021 Z. z. o elektronických komunikáciách (tlač 815). Návrh zákona prerokúvame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplýva z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, výbor pre hospodárske záležitosti a výbor pre zdravotníctvo. Za gestorský výbor navrhujem výbor pre hospodárske záležitosti. Pán predsedajúci, prosím, otvorte všeobecnú rozpravu.
Šefčík, Marek, poslanec NR SR (2022-02-03):
Ďakujem pekne za slovo. Pán doktor Urban, najskôr tak poviem, že všetka česť, že ste sa nedali ovplyvniť kolegami vo vašej strane, a musím povedať, že my sa stretávame aj na zdravotníckom výbore a vy si od začiatku idete to svoje odborné presvedčenie s tým, že ste nespochybňovali ani covid, tak ako sa to tu dialo vo vašej strane. Nespochybňovali ste ani vakcíny aspoň v rizikových skupinách a niekoľkokrát ste to aj teraz zopakovali, že svojim pacientom hovoríte: Ste rizikoví, dajte sa očkovať, odporúčam vám to. Takže toto chválim. Ale na druhej strane vy ste predsa len politik a aj keď popierate, aj keď to popierate, že nemáte až taký vplyv, áno, určite v rámci strany nejaký vplyv máte na mnohých ľudí. Takže ja vám chcem povedať, že existujú, tak ako vám to povedal Tomáš Lehotský, existujú ľudia, ktorí vás volia, vás preferujú ako politicky, vašu stranu, sú rizikoví a nedali sa zaočkovať len kvôli tomu, že ste im to povedali, že ste im to povedali. Nie vy konkrétne, ale ako strana. Čiže vy preberáte zodpovednosť aj za to, čo sa deje vo vašej strane. Vy ste mi to raz povedali, že to je politika. Vy ste nám ukazovali na výbore aj pľúca človeka, ako ho, ako mu ich rozožral covid. A ja som vám hovoril: Povedzte to chlapcom vo vašej strane. A vy ste mi povedali: To je politika. To ste ešte vtedy boli v ĽSNS.
Sloboda, Radovan, poslanec NR SR (2022-02-02):
Ďakujem za slovo, pán predsedajúci. Vážené kolegovia... vážení... kolegyne, vážení kolegovia, touto novelou zákona o pedagogických zamestnancoch a odborných zamestnancoch chceme motivovať, ako som povedal už v úvode, bývalých vrcholových športovcov, aby prišli do školstva a priniesli so sebou kvalitné a odborné procesy, ktoré budú v prvom rade odovzdávať našim deťom. Ich skúsenosti, ktoré značnú časť zasvätili zdravému životnému štýlu, aktívnemu pohybu či dodržiavania správnej techniky a stravovacích návykov, majú veľkú hodnotu pre mladých ľudí. Zároveň ľudia, ktorí sa vrcholovo venovali športu, môžu pre mnohých mladých vzorom byť a inšpiráciou a motivovať ich k zvýšenej športovej aktivite. Už viackrát som hovoril, že pohyb má veľký vplyv nielen na fyzické zdravie, ktoré je nesmierne dôležité, ale aj na psychickú pohodu a mentálne zdravie a zdravý komplexný vývoj našich detí. Preto práve zapojenie takýchto ľudí, ako sú bývalí vrcholoví športovci, má o to väčšiu hodnotu, keď jedným z veľkých problémov, ktorým my ako rodičia, ale aj ako krajina riešime, je detská obezita, obezita vo všeobecnosti a súčasný životný štýl, ktorý inklinuje ku moderným technológiám, ako sú mobily a tak ďalej. Sedavé zamestnanie, všade dostupné služby dovozu k dverám až domov alebo či vplyv pandémie na nás všetkých postihla a zavrela v našich izbách na dlhé obdobia, prípadne nám obmedzila športové a pohybové aktivity na istý čas, iba umocňujú celý tento problém, o ktorom som pred chvíľou hovoril. Aj z tohto dôvodu prinášame túto novelu zákona, ktorá má dopomôcť vyriešiť aj tento celosvetový – nielen slovenský – problém, akým je obezita a nadváha. Podľa zistení Svetovej zdravotníckej organizácie nadváha detí rastie. Len pre zaujímavosť, zatiaľ čo v roku 1975 bolo obéznych menej ako 1 % detí a dospievajúcich vo veku 5 – 19 rokov, v roku 2016 to bolo obéznych už viac ako 124 mil. detí a dospievajúcich, čo je 6 % dievčat a 8 % chlapcov. Najčastejším dôvodom vzniku obezity je energetická nevyrovnanosť medzi prijatými kalóriami a spotrebovanými kalóriami. V celosvetovom meradle došlo k nárastu príjmu energeticky bohatých potravín a vysokých obsahových tukov a cukrov a nárastom fyzickej neaktivity dochádza k týmto negatívnym javom. Na školách máme zavedené systémy telesnej výchovy, ktoré potrebujeme zefektívniť a zveľadiť, a práve, práve príchod a motivácia bývalých športovcov, ktorí majú aktívne skúsenosti s vykonávaním športu a hlavne pohybových aktivít, to je to najdôležitejšie, čo potrebujú naše deti, bolo jedným z dôvodov, prečo sme, chceme uviesť do života tento zákon. Ďakujem vám za jeho podporu.
Hrnčiar, Andrej, podpredseda NR SR (2019-01-31):
Pán poslanec Senko.
Žitňanská, Lucia, poslankyňa NR SR (2015-05-21):
Pán podpredseda, všetky parlamentné politické strany pred voľbami v roku 2012 podpísali verejný záväzok a išli s tým spoločne do volieb. Všetky parlamentné politické strany, ktoré boli v roku 2012 pred voľbami v parlamente. A sme sa zaviazali, že to urobíme do roka od volieb. O čom sa rozprávame, načo toľko slov? Tri roky uplynuli a dva roky z toho ste naťahovali čas presne tak ako pri NKÚ. Však tá zhoda tu bola a odvtedy len naťahujete čas. Tak teda prevezmite tú zodpovednosť konečne, pán podpredseda!
Hraško, Igor, poslanec NR SR (2013-06-04):
Ďakujem pekne, pani predsedajúca. Vážené kolegyne, vážení kolegovia, ja by som sa tiež chcel alebo teda tiež vás požiadať o podporu tomuto návrhu zákona. Je to len v podstate rozšírenie možností, ktoré sa ponúkajú tým, ktorí už prevádzkujú nejakým spôsobom niektoré typy médií, aby mali možnosť získať viac licencií a tým pádom otvoriť aj cestu menšinovým žánrom u nás a tak dať možnosť prieraznosti alebo verejnej prezentovateľnosti práve týchto menšinových žánrov, ako už spomínal kolega Viskupič, ako je, ja neviem, folklór, džez a iné, ktoré sa menej hrávajú v tradičných mainstreamových rádiách. Takže chcel by som aj ja vyjadriť podporu a takisto požiadať o túto podporu vás. Ďakujem pekne.
Droba, Juraj, poslanec NR SR (2015-09-16):
Často si šetrím čas môj a čas mojich kolegov na to, aby som bez vlastného príspevku v rámci diskusie niekoho len pochválil. Ale chcem pochváliť pána kolegu Bugára za to, čo prezentoval. Jeho postoj sa mi zdá konečne hlasom rozumu a hovoril aj z môjho srdca a viem sa podpísať v podstate úplne pod všetko, čo povedal. Takže na jednej strane tu máme šírenie akéhosi virtuálneho strachu, s ktorým ešte nemáme žiadnu reálnu skúsenosť, na druhej strane je tu postoj strany MOST formulovaný ústami jej predsedu, s ktorým viem len a len súhlasiť a ďakujem mu zaň.
T. Cabaj, podpredseda NR SR: (2009-12-10):
Môžeme pristúpiť k druhej otázke, ktorú vylosovali overovatelia. Položil ju pán poslanec Iván Farkas a adresoval ju ministrovi financií Slovenskej republiky Jánovi Počiatkovi: „V programovom vyhlásení vlády ste sa zaviazali, že vláda odškodní klientov nebankových subjektov. Splníte toto predsavzatie do konca tohto volebného obdobia?“ Nech sa páči, pán minister, môžete odpovedať.
Beluský, Martin, poslanec NR SR (2021-01-29):
Ďakujem pekne. Ešte v rámci rozpravy, aby ste mohli reagovať. Chcem reagovať na to, čo bolo povedané v rámci rozpravy, teda hlavne na pána poslanca Žiaka. Ja keď som to hovoril, vy ste tu neboli, tak ste to asi nepočuli, ale ja to teda presnejšie prečítam, ako to je. Hovorím o zákone, o platoch ústavných činiteľov, konkrétne § 2 ods. 2, ktorý hovorí o znížení platov poslancov. Je to rozdelené – a, b, c – podľa toho, aký je schodok. Prečítam to áčko: zníženie o 0,15-násobku trojnásobku priemernej nominálnej mesačnej mzdy zamestnanca v hospodárstve Slovenskej republiky za kalendárny rok, ktorý predchádza kalendárnemu roku, na ktorý sa plat poslanca vypočítava, ak podiel schodku rozpočtu verejnej správy Slovenskej republiky a hrubého domáceho produktu Slovenskej republiky za kalendárny rok, ktorý predchádza kalendárnemu roku, na ktorý sa plat poslanca vypočítava, zverejneného Európskou komisiou v apríli kalendárneho roku, na ktorý sa plat poslanca vypočítava, je rovný alebo vyšší ako 0,07. To znamená, že to zníženie teraz bude, pretože ten schodok bol väčší, ale to znamená, že za ďalší rok aj podľa prognóz z ministerstva financií aj Rady rozpočtovej zodpovednosti už ten dlh nebude narastať, pretože už teraz bola tá, asi najväčší zásah. To znamená, že budúci rok už ten schodok prepočítavaný podľa kalendárneho roku, budúci rok a predchádzajúceho, ktorý je teraz, už nebude vyšší, to znamená, že k tomu zníženiu nedôjde. To znamená, že preto my teraz aj prichádzame s týmto návrhom zákona, pretože dobre, sme teraz potrestaní, tento rok budeme potrestaní za ten dlh, ale za ten dlh by sme mali byť potrestaní nielen pri tom, kedy ten schodok narastie, ale aj preto, že ten dlh má nejakú nominálnu, nejakú výšku. Tiež by to mohlo byť vypočítané percentuálne cez HDP, ale tak to nie je. Čiže tiež otváram na diskusiu túto tému, aby sme sa možno mohli tomu venovať, aby sme to nejakým spôsobom upravili. Ďakujem.
Abrhan, Pavol, poslanec NR SR (2014-03-20):
Páni, prosím vás, keby ste umožnili, aby som mohol... (Prerušenie vystúpenia predsedajúcou.)
Bugár, Béla, podpredseda NR SR (2016-10-27):
Pán minister...
Fedor, Martin, poslanec NR SR (2013-02-07):
Ďakujem, pán predseda za slovo. V rozprave vystúpilo jedenásť poslancov, z nich dvaja predložili návrh na doplnenie uznesenia, tak ako vyšlo toto uznesenie z výboru pre obranu a bezpečnosť. Jedno, jeden návrh o doplnenie uznesenia som predložil ja a ďalší predložil pán poslanec Kaník, tiež ako návrh doplnenia tohto uznesenia. Preto prosím, aby sme najskôr hlasovali o týchto návrhoch o doplnenie. Najskôr o mojom. Nie? (Reakcie z pléna.)
J. Halecký, poslanec: (2009-10-15):
Áno, je to vždycky otázka moci možno a možno aj správneho rozhodnutia. Ale je potrebné zdôrazniť, že predchádzajúca vláda nastavila chybný mechanizmus, ako sa vyberajú predsedovia súdov. Pretože za predchádzajúcej vlády za ministrovania pána bývalého ministra Daniela Lipšica sa určilo, že vo výberovom konaní sa stanoví poradie troch, ale vybrať možno hociktorého, či prvého, či druhého, či tretieho, hoci logické pri výberovom konaní je, že by to mal byť vždy ten prvý. Ten, ktorý získa najväčšiu dôveru, najviac bodov. A potom by to bolo všetko jasné. Pokiaľ je možné vo výberovom konaní vybrať aj toho tretieho alebo nevybrať, ako sme počuli, vôbec nikoho, tak týmto jediným mechanizmom sa destabilizuje možnože aj personálna politika v súdnictve, čo obyčajne býva vždycky jadrom sporov, konfliktov a možnože aj terajších odvolávaní. Ďakujem.
Laššáková, Jana, podpredsedníčka NR SR (2012-12-17):
Pán poslanec Kadúc, nech sa páči.
Laurenčík, Milan, podpredseda NR SR (2021-11-24):
V rozprave teraz vystúpi pán poslanec Dušan Jarjabek. Nech sa páči.
Pellegrini, Peter, predseda NR SR (2023-11-15):
S reakciou na faktické poznámky pán poslanec Čaučík.
A. Belousovová, podpredsedníčka NR SR: (2009-10-29):
Dávam slovo spoločnému spravodajcovi z výboru pre hospodársku politiku pánovi poslancovi Petrovi Pelegrinimu, ktorý bude informovať Národnú radu o výsledku rokovania výborov o tomto návrhu zákona, odôvodní návrh a stanovisko gestorského výboru. Nech sa páči, máte slovo.
Danko, Andrej, predseda NR SR (2016-06-16):
Vážené panie poslankyne, vážení páni poslanci, poprosím o kľud, pokračujeme v prerušenom rokovaní hlasovaním. Prosím spoločného spravodajcu z výboru pre sociálne veci poslanca Jána Podmanického, aby uviedol hlasovanie o návrhu uznesenia k bodu 12 schváleného programu, je to návrh účtovnej závierky Sociálnej poisťovne za rok 2015 (tlač 114). Nech sa páči, pán poslanec, máte slovo.
Blanár, Juraj, podpredseda NR SR (2020-12-08):
Na faktickú poznámku bude reagovať pán poslanec Richter, nech sa páči.
Laššáková, Jana, podpredsedníčka NR SR (2016-02-11):
Nekomunikujte spolu, pán poslanec.
Blaha, Ľuboš, podpredseda NR SR (2023-12-19):
Pán poslanec Peter Stachura je ďalší prihlásený do rozpravy, nie je prítomný, stráca poradie. Pán poslanec Michal Sabo, vizuálne neviem, ktorý to je, môžte mi povedať, či tu je, alebo nie? Nie, takže takisto stráca poradie. Pani poslankyňa Mária Kolíková, tú tu nevidím, stráca poradie. Pani poslankyňa Dana Kleinert, tá tu je. Nech sa páči, pani poslankyňa, máte slovo. Prepáčte, oprava, kolegovia, ktorých som menoval, nielenže stratili poradie, ale už druhýkrát stratili poradie, takže prišli o možnosť vystúpiť, len aby bolo jasné. Pán Sabo? Áno, aj pán Sabo. Ďakujem pekne. Skúsime pomôcť pani poslankyni, technicky to nefunguje zjavne.
Zmajkovičová, Renáta, podpredsedníčka NR SR (2013-03-19):
Ďakujem, pán minister. Dávam slovo opäť spravodajkyni, ktorú určil navrhnutý gestorský výbor pre hospodárske záležitosti, pani poslankyni Lei Grečkovej.
Blanár, Juraj, podpredseda NR SR (2023-01-24):
Ďalší v rozprave by mal vystúpiť pán poslanec Ladislav Kamenický, ktorý sa však nenachádza v rokovacej sále, prepadáva mu poradie na záver. Po ňom pán poslanec Erik Tomáš, ktorý sa tiež nenachádza v rokovacej sále, prepadáva mu poradie. Ďalší, pán Igor Matovič, ktorý sa nenachádza v rokovacej sále, prepadáva mu poradie, potom je tu pán poslanec Richard Takáč, ktorý sa nenachádza v rokovacej sále, rovnako mu prepadáva poradie. A teraz udeľujem slovo pánovi predsedovi výboru pánovi poslancovi Borisovi Suskovi, ktorý sa nachádza v rokovacej sále, aby sa ujal slova. Po ňom sa pripraví pán poslanec Tomáš Taraba.
P. Paška, predseda NR SR: (2006-10-24):
Otváram rozpravu. Písomne sa prihlásil pán poslanec Rydlo, ale nevidím ho v rokovacej sále. Je tu pán poslanec Rydlo? Pravdepodobne nie, stráca poradie. Bol jediný písomne prihlásený. Chcem sa teraz opýtať, či sa chce niekto prihlásiť do rozpravy ústne. Pán poslanec Miklós, vidím, hlásite sa. Ešte niekto, kolegyne, kolegovia, sa hlási? Ak nie, uzatváram možnosť prihlásiť sa do rozpravy ústne. Nech sa páči, pán poslanec Miklós.
Šeliga, Juraj, podpredseda NR SR (2020-11-27):
Ďakujem pekne za uvedenie návrhu. Prosím, aby sme sa prezentovali a hlasovali. (Hlasovanie.) Výborne. Prítomných 77, za 77, proti nikto, zdržal sa nikto, nehlasovali nikto (hlasovali všetci, pozn. red.). Konštatujem, že sme návrh na skrátené legislatívne konanie schválili. Nasleduje hlasovanie, pardon? (Reakcia z pléna.) Prosím, uveďte do zápisu, že aj pán poslanec Suja hlasoval za, ale nefungovalo mu zariadenie. (Smiech. Potlesk.) Rozumiem, že tam bol problém aj predtým. To aj pre médiá, pán poslanec Suja, mu nefungovalo zariadenie. Nasleduje hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 282/2020 Z. z. o ekologickej poľnohospodárskej výrobe, tlač 343. Poprosím pána poslanca Karahutu z výboru pre pôdohospodárstvo a životné prostredie, aby hlasovanie uviedol. Pán poslanec Suja, skontrolujte si, prosím, kartu. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 282/2020 Z. z. o ekologickej poľnohospodárskej výrobe , tlač 343.)
Grendel, Gábor, podpredseda NR SR (2020-12-03):
Dve faktické poznámky na vystúpenie pána podpredsedu. Končím možnosť prihlásiť sa s faktickými poznámkami. Pán poslanec Suja, nech sa páči.
Kollár, Boris, predseda NR SR (2021-06-29):
Prosím, ukľudnime sa v sále, áno? (Spravodajkyňa sa vrátila k rečníckemu pultu.) Nech sa páči, pani poslankyňa, máte slovo.
P. Paška, predseda NR SR: (2008-06-18):
(Hlasovanie.) 129 prítomných, 88 za, 38 sa zdržalo, 3 nehlasovali. Konštatujem, že sme schválili vládny návrh zákona o sčítaní obyvateľov, domov a bytov v roku 2011 . Kolegyne, kolegovia, mali sme len toto jedno hlasovanie. Budeme teraz pokračovať v prerušenom rokovaní programu 24. schôdze. Poprosím pána spravodajcu, aby zaujal svoje miesto, aj pána ministra financií. (Ruch v sále.)
P. Paška, predseda NR SR: (2006-12-05):
Takže ešte raz znovu opakovane hlasujeme o návrhu pána poslanca Farkasa o zaradenie nového bodu programu. Prezentujeme sa a hlasujeme. Poprosím, ruším toto hlasovanie, technici, môžete sa pozrieť, aký problém majú poslanci SDKÚ s kartami? Technici, môžeme pristúpiť k opakovanému hlasovaniu? Kolegyne, kolegovia, poprosím vás chvíľočku o strpenie, aby sme mohli pristúpiť k opakovanému hlasovaniu. Dámy a páni, je mi to veľmi ľúto, ale technika opäť raz zvíťazila nad duchom, tak vás chcem požiadať o 10 minút prestávku. Ďakujem pekne. (Prerušenie rokovania o 13.25 hodine.) (Pokračovanie rokovania o 13.30 hodine.)
Pellegrini, Peter, podpredseda NR SR (2020-04-23):
Pán predseda Kollár.
Schlosár, Rastislav, poslanec NR SR (2020-09-22):
Vážené panie poslankyne, vážení páni poslanci, nie je to po prvýkrát, čo Ľudová strana Naše Slovensko predkladá v Národnej rade návrh zákona, ktorý by zdobrovoľnil súčasné povinné očkovanie. A z tohto miesta dopredu hovorím aj to, že túto našu snahu nevzdáme až dovtedy, dokým nedosiahneme stav, kedy nebude žiaden občan Slovenskej republiky nútený podstupovať pod hrozbou sankcií akékoľvek lekárske zákroky, s ktorými sám nesúhlasí, a tobôž nie také zákroky, ktoré sa (ruch v sále a zaznievanie gongu) vykonávajú na zdravých ľuďoch len ako prevencia. Viac už ale v rozprave, do ktorej sa hlásim ako prvý.
Paška, Pavol, predseda NR SR (2014-04-01):
Pán poslanec Hraško.
Blanár, Juraj, podpredseda NR SR (2022-09-21):
Ďakujem. Teraz udeľujem slovo spravodajcovi za navrhnutý gestorský zahraničný výbor pánovi poslancovi Andrejovi Stančíkovi, aby predniesol spravodajskú informáciu.
Vašečka, Richard, poslanec NR SR (2022-05-05):
Na základe oprávnenia ako spravodajcu predkladám návrh na prerokovanie návrhu zákona v treťom čítaní ihneď. Prosím, pán predsedajúci, dajte o tomto návrhu hlasovať.
Grendel, Gábor, podpredseda NR SR (2023-03-30):
Pán poslanec Lukáš Kyselica s faktickou poznámkou.
Pavlovičová, Svetlana, poslankyňa NR SR (2015-05-06):
Ďakujem veľmi pekne, pán predseda. Poprosím, aby ste dali hlasovať o tom, že predložený vládny návrh zákona prerokujeme v druhom čítaní.
Kresák, Peter, poslanec NR SR (2017-10-18):
Veľmi pekne ďakujem, pani ministerka, za vaše vystúpenie. Musím povedať, že ja som veľmi zvažoval, keď som si čítal návrh, pozvánku, návrh programu tejto schôdze, že sa možno prihlásim s vlastným vystúpením v rozprave z jednoduchého dôvodu, že, samozrejme, problém s výškou odmeny už bol definovaný a ten máme všetci, ktorí sme podporili program tejto schôdze, k tomu sa nebudem vyjadrovať. Ale zamrzelo ma to z návrhu alebo z textu toho odôvodnenia, že predkladatelia obvinili ministerstvo spravodlivosti z toho, že nekonalo v minulosti a že malo konať. Ako po vojne je každý múdry, každý je generál. Ale toto pokladám za nespravodlivé, pretože, samozrejme, nebudem sa vracať k tomu, čo tu už odznelo, kedy vznikla vyhláška, ktorá upravuje zmluvné tarify pre advokátov a ich odmeny za činnosť a za ktorého ministra vznikla a, samozrejme, doteraz to fungovalo. Ale nemôžme my viniť za ľudské zlyhania právny predpis a takisto ani nie toho, kto je jeho autorom, prípadne kto zaň zodpovedá v súčasnosti. Čiže ja som pokladal tento argument za veľmi populistický a chcel som vysloviť s ním svoj nesúhlas. Samozrejme, ja som tiež veľmi rád, že odznelo z úst pani ministerky aj to, že upozornila na to, že nedá sa všetko regulovať. Skutočne sa nedá najmä v právnych službách, tu ja som pomerne značne prekvapený z toho, že práve tí, ktorí vlastne sa hlásia k liberalizmu na jednej strane, na druhej strane tuná akosi volajú po presnej regulácii, ktorá nie je možná. Každý, kto pozná právne služby, vie, že neni právna služba jedna ako druhá, že právny poriadok je komplikovaný a že skutočne v jednom prípade tá právna služba môže vyžadovať veľmi veľké nároky, medzinárodnú časť, v druhom prípade tomu tak nemusí byť. Čiže ani tá hodnota sporu nemusí byť vždy relevantná, tak ako pani ministerka zdôraznila. Čiže chcem povedať, že nezjednodušujme si tento problém, ale hlavne nebuďme populisti. To populistické odsudzovanie odmeny, ktorá je dnes 2,5 %... (Prerušenie vystúpenia časomerom.)
P. Hrušovský, predseda NR SR: (2003-09-18):
Chcem vás informovať, že o ospravedlnenie svojej neúčasti na dnešnom rokovacom dni požiadali páni poslanci Soboňa a Rudolf Žiak. Na zahraničnej služobnej ceste je pán poslanec Fico a pán poslanec Vojtech Tkáč. Včera sme prerušili štvrtý rokovací deň prerokúvaním návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon SNR č. 369/1990 Zb. o obecnom zriadení v znení neskorších predpisov (tlač 301), prerušením rozpravy, v ktorej vystupoval pán poslanec Cabaj. Dávam teda slovo teraz pánovi poslancovi Cabajovi a prosím ho, aby pokračoval vo vystúpení k prerokúvanému návrhu skupiny poslancov. Ešte pred tým, pán poslanec, chcel by som pánom poslancom navrhnúť ďalší priebeh rokovania, dopoludňajšieho rokovania 17. schôdze Národnej rady, a to tak, že by sme hlasovali dnes o 11.00 hodine o prerokovaných návrhoch zákonov. A čakajú nás dve tajné hlasovania, a to návrh na voľbu člena Rozhlasovej rady a návrh kandidátov Národnej rady Slovenskej republiky na vymenovanie člena Regulačnej rady a Úradu pre reguláciu sieťových odvetví. Predpokladám, že do 11.00 hodiny by sme mohli prerokovať všetky navrhnuté body až do týchto dvoch volieb a potom by sme tajne hlasovali o voľbe člena Rozhlasovej rady, ako aj Regulačnej rady, aby sme vytvorili priestor pre overovateľov, aby mohli cez obedňajšiu prestávku spočítať hlasy. Je všeobecný súhlas s takýmto postupom, panie poslankyne, páni poslanci? (Súhlasná reakcia pléna.) Ďakujem pekne. Pán poslanec Cabaj, nech sa ti páči.
Blanár, Juraj, podpredseda NR SR (2023-06-27):
Pán poslanec Svrček.
Hlina, Alojz, poslanec NR SR (2012-08-07):
Ďakujem veľmi pekne, ja sa teda ospravedlňujem, že naozaj sa to asi nemá, ale ináč tuná pán kolega Poliačik mi povedal, že v anglickom parlamente sa takéto veci iné bežné dejú a ja anglický parlament mám naozaj rád a si ho ctím a myslím si, že tam sú, tam sú demokrati. Ja teda ospravedlňujem sa, ak sa to pána Kaníka dotklo, aj vás prípadne. Vážení kolegovia, ja mám pocit, že vy v SDKÚ hráte hru, že kto dlhšie vydrží. Neprekovali ste pána Freša, ale asi fakt, že kto dlhšie, a ja vám garantujem, že keby som sa tu ja sa postavil a budem skákať z témy na tému, tak 4 – 5 hodín z hlavy bez toho, aby som mal čiarku napísanú, dám, bez problémov dám, ale povedzte mi, aký to má význam? Skákať z témy na tému, krútiť, motať, veď to je normálne to, ja tomu hovorím, že, že zriedime našu silu, strácame prieraznosť, strápňujeme sa, KDH-áci to už nazvali im vecne príslušnejšie, že, že strácame noblesu. Áno, je to tak. To si už neuvedomujeme, že kam ideme? Veď to už sa nedá počúvať, veď to naozaj tu už som včera hovoril, že som si vytrénoval, ale už ďalej neviem, nedá sa to, fakt nedá. Pán Kaník, ja som povedal, že v súčasnej dobe, v súčasnom nastavení odvádzať 9 % do druhého povinného piliera je luxus. Ja som nepovedal, že sporenie je luxus. Poprosím vás, aby ste teda boli korektný, lebo ja som povedal presne to a nepovedal, čo vy ste povedali. To je dôležité, ste tu 20 rokov v politike, viete, že veci sa zvyknú krútiť asi, ja vás poprosím, aby ste moje vyjadrenia nekrútili. Možno niekomu to je jedno, mne to nie je jedno. Ja som povedal, čo som povedal a nepovedal, čo vy ste povedali, že som povedal. Ďakujem. (Potlesk.)
Laššáková, Jana, podpredsedníčka NR SR (2013-02-14):
Na vystúpenie pána poslanca nie sú faktické poznámky. Nech sa páči, pán poslanec Fronc.
Kazda, Radovan, poslanec NR SR (2022-06-22):
Ďakujem. Vážený pán predsedajúci, predkladám spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 975, v druhom čítaní. Národná rada Slovenskej republiky uznesením č. 1420 zo 4. mája 2022 pridelila predmetný návrh zákona na prerokovanie výborom: ústavnoprávnemu a výboru pre hospodárske záležitosti. Určila zároveň výbor pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť: ústavnoprávny výbor uznesením č. 530 z 9. júna 2022, výbor pre hospodárske záležitosti uznesením č. 311 z 13. júna 2022. Z uznesení výborov Národnej rady Slovenskej republiky uvedených pod bodom III tejto správy vyplýva 14 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 14 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 975, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením Výboru pre hospodárske záležitosti č. 320 zo 14. júna 2022. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Kuffa, Štefan, poslanec NR SR (2013-02-05):
Ďakujem za slovo, pán predseda. Aj ja chcem vyjadriť úprimnú sústrasť týmto rodinám, ktorých sa dotklo toto nešťastie v Kurimanoch, najmä tým, kde otcovia rodín prišli o životy. Ale, samozrejme, aj je mi ľúto aj to, že boli aj tam ďalší zranení. Neviem si dostatočne predstaviť, že keď by som bol ministrom a stalo by sa to mne a bol by som ministrom dopravy, že by som neprišiel na miesto tragédie. To nie je ospravedlnenie, to, že dvaja iní ministri idú si dolámať nohy a idú na miesto tragédie. Ja sa pýtam, kde bol tento rezortný minister, ktorého sa to dotýkalo? Osobne si o ministrovi dopravy nemyslím, že je až taký dobrý manažér, keď na severovýchode zrušil vlaky na Slovensku a títo ľudia nemajú ako cestovať. Keď toto hovoríme, že to sú tie manažérske schopnosti, tak pre mňa toto manažérske schopnosti nie sú. V kultúrnych krajinách, naopak, na rozdiel od predrečníka si myslím to, že minister, akýkoľvek minister, pri takýchto tragédiách má zvážiť zotrvanie vo svojej pozícii, vo svojej funkcii. A to je jedno, že či to je teraz momentálne minister za SMER alebo by to bol ktokoľvek z pravice. Hovorí to aj nielen o celkovej kultúre, ale vôbec aj o kultúre tohto človeka. Na záver chcem len toľko spomenúť, že aj trest má výchovný účinok. Určite áno, lebo to je aj tá odmena, samozrejme, odmena aj pochvala, ale ak robíš čosi zlé a čosi si zbabral, má nasledovať tento trest. To je jednoducho vo výchove, takto to platí. Ďakujem pekne.